CELEX: C2007/082/108
Language: da
Date: 2007-04-14 00:00:00
Title: Sag T-55/07: Sag anlagt den 23. februar 2007 — Nederlandene mod Kommissionen

14.4.2007   
            
            
               DA
            
            
               Den Europæiske Unions Tidende
            
            
               C 82/52
            
         Sag anlagt den 23. februar 2007 — Nederlandene mod Kommissionen
   (Sag T-55/07)
   (2007/C 82/108)
   Processprog: nederlandsk
   Parter
   
      Sagsøger: Kongeriget Nederlandene (ved H.G. Sevenster og D.J.M. de Grave, som befuldmægtigede)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning af 14. december 2006 om udelukkelse fra fællesskabsfinansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, annulleres delvis, for så vidt beslutningen vedrører Nederlandene, nærmere bestemt med hensyn til den finansielle korrektion, der er foretaget for udgifter, der ikke kan gives tilskud til inden for rammerne af EUGFL, Garantisektionen, for 2002 på 5,67 mio. EUR, og
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Til støtte for søgsmålet har Nederlandene for det første påberåbt sig tilsidesættelse af artikel 4 i forordning nr. 2603/1999 (1), ved at udtrykket »flerårige udgifter «i denne artikels forstand er fortolket og anvendt urigtigt.
   For det andet har sagsøgeren påberåbt sig tilsidesættelse af artikel 44, stk. 2, i forordning nr. 1257/1999 (2) samt af princippet om beskyttelse af den berettigede forventning, ved at der er foretaget en finansiel korrektion på størrelse med det fulde omtvistede beløb som følge af den procedure, de nederlandske myndigheder har fulgt, skønt Kommissionen tidligere havde givet sin godkendelse af erklæringen under Garantisektionen efter proceduren som led i godkendelsen af det nederlandske programmeringsdokument vedrørende udvikling af landdistrikterne for 2000-2006.
   Subsidiært har sagsøgeren påberåbt sig tilsidesættelse af artikel 7, stk. 4, i forordning nr. 1258/1999 (3) og af artikel 5, stk. 2, litra c), i forordning nr. 729/90 (4), ved at disse artikler blev anvendt urigtigt i den anfægtede beslutning, da der ikke er opstået noget finansielt tab for Fællesskabet som følge af den procedure, de nederlandske myndigheder har fulgt.
   Mere subsidiært har sagsøgeren påberåbt sig tilsidesættelse af proportionalitetsprincippet, ved at der er blevet foretaget en finansiel korrektion på størrelse med det fulde omtvistede beløb, skønt disse midler fra EUGFL, som det ubestridt står fast, er anvendt korrekt af de nederlandske myndigheder i den forstand, at der ikke er opstået et finansielt tab for Fællesskabet som følge af den procedure, de nederlandske myndigheder har fulgt.
   Endelig har sagsøgeren påberåbt sig tilsidesættelse af begrundelsespligten, ved at der uden nogen begrundelse og under fravigelse af forligsorganets konstateringer er foretaget en korrektion på størrelse med det fulde omtvistede beløb, skønt disse midler fra EUGFL, som det ubestridt står fast, er anvendt korrekt af de nederlandske myndigheder i den forstand, at der ikke er opstået et finansielt tab for Fællesskabet som følge af den procedure, de nederlandske myndigheder har fulgt.
   
      (1)  Kommissionens forordning (EF) nr. 2603/1999 af 9.12.1999 om overgangsregler for støtte til udvikling af landdistrikterne som fastsat i Rådets forordning (EF) nr. 1257/1999 (EFT L 316, s. 26).
   
      (2)  Rådets forordning (EF) nr. 1257/1999 af 17.5.1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) og om ændring og ophævelse af visse forordninger (EFT L 160, s. 80).
   
      (3)  Rådets forordning (EF) nr. 1258/1999 af 17.5.1999 om finansiering af den fælles landbrugspolitik (EFT L 160, s. 103).
   
      (4)  Rådets forordning (EØF nr. 729/70 af 21.4.1970 om finansiering af den fælles landbrugspolitik (EFT L 94, s. 13).